མི་གཞན་གྱི་ཕོར་བ་ལས་རང་གི་ཕོར་བ་གཙང་བ་དང་།ཕ་མར་མནའ་མ་དང་མག་པ་ལས་རང་གི་བུ་དང་བུ་མོ་གཙང་བ་དང་།སློབ་གྲྭའི་སློབ་མ་ཚོར་སྤྱིར་བཏང་གི་སློབ་གྲོགས་ལས་རང་དང་ལྷག་པར་མཐུན་པའི་སློབ་གྲོགས་གཙང་བ་སོགས་ནི་བདག་གཞན་གྱི་ཁྱད་པར་ལས་མཆེད་པའི་གཙང་བཙོག་འདུ་ཤེས་ཡིན་ཞིང་།གལ་ཏེ་གཞན་པའི་ཕོར་བར་འཐུང་བ་དང་གཞན་པའི་སོ་འཁྲུད་བྱེད་ཀྱིས་བཀྲུས་པ།མི་ཆ་མེད་ཀྱི་གྱོན་ཆས་གྱོན་པ་སོགས་བདག་གཞན་གྱི་ཁྱད་པར་ལས་མཆེད་པའི་གཙང་བཙོག་འདུ་ཤེས་ཀྱི་རྩ་དོན་དང་འགལ་སོང་ན་སོ་ན་བ་དང་ཁ་ནང་དང་ལུས་ལ་འབྲུམ་ནད་འབྱུང་བའི་གནས་ཚུལ་སོགས་ཡོད་དོ།།